Ιερά Μητρόπολις Νέας Σμύρνης

Η Ιερά Μητρόπολη Νέας Σμύρνης έχει έδρα το Δήμο Ν. Σμύρνης Αττικής και περιλαμβάνει τις ενορίες των δήμων Π. Φαλήρου, Αλίμου και Αργυρούπολης καθώς και την ενορία Αγ. Σώστη του δήμου Αθηναίων.

 Η Ιερά Μητρόπολη Νέας Σμύρνης ιδρύθηκε το 1974 με το Ν.Δ. 411 (ΦΕΚ 134/16-5-1974) και περιελάμβανε την ενορία του ιερού ναού του Αγίου Σώστη λεωφόρου Συγγρού του Δήμου Αθηναίων και τις ενορίες των Δήμων Νέας Σμύρνης, Παλαιού Φαλήρου, Αλίμου, Ελληνικού, Αργυρούπολης, Γλυφάδας, Βούλας, Βουλιαγμένης και Βάρης που έως τότε ανήκαν εκκλησιαστικά στην Ιερά Αρχιεπισκοπή Αθηνών. Πρώτος Μητροπολίτης της νεοσύστατης Μητροπόλεως Νέας Σμύρνης εξελέγη στις 22 Μαΐου 1974 ο επίσκοπος Χρυσόστομος (Βούλτσος), μικρασιατικής καταγωγής εκ Σμύρνης, ο οποίος ανέπτυξε ιδιαίτερη φιλανθρωπική δράση. Στις 18 Ιουνίου 2002 ιδρύθηκε η Ιερά Μητρόπολις Γλυφάδας (ΦΕΚ 152/28-6-2002), η οποία απέσπασε από την εδαφική περιφέρεια της Ιεράς Μητροπόλεως Νέας Σμύρνης τους δήμους: Γλυφάδα, Ελληνικό, Βούλα, Βουλιαγμένη, Βάρη. Αγίας Φωτεινής πολιούχου Νέας Σμύρνης (26 Φεβρουαρίου και Κυριακή Σαμαρειτίδος) Αγίου Πολυκάρπου Σμύρνης (23 Φεβρουαρίου) Αγίου Βουκόλου επισκόπου Σμύρνης (6 Φεβρουαρίου) Αγίου Χρυσοστόμου Σμύρνης, Προκοπίου Ικονίου, Γρηγορίου Κυδωνιών, Αμβροσίου Μοσχονησίων, Ευθυμίου Ζήλων και των συν αυτοίς Μικρασιατών Νεομαρτύρων (Κυριακή προ της Υψωσεως - Σεπτέμβριος) Αγίου Αλεξάνδρου Κωνσταντινουπόλεως (30 Αυγούστου) Ο Μητροπολιτικός Ναός της Αγίας Φωτεινής Νέας Σμύρνης χτίστηκε αρχικά ως ενοριακός Ναός από τους Μικρασιάτες πρόσφυγες, σε ανάμνηση του ομώνυμου Μητροπολιτικού ναού της Σμύρνης. Το ξυλόγλυπτο Τέμπλο, ο Δεσποτικός Θρόνος και ο Ιερός Άμβωνας που βρίσκονται εντός του Μητροπολιτικού Ναού, μεταφέρθηκαν με συντονισμένες ενέργειες της Πολιτείας, Ιερέων και κατοίκων, από τον Ιερό Ναό Αγίου Ιωάννου του «Επάνω Μαχαλά» της Σμύρνης (ο οποίος δεν κάηκε κατά την πυρπόληση της Σμύρνης διότι βρισκόταν σε λόφο) και είναι πανομοιότυπα με αυτά που στεγάζονταν στον αφανισμένο μετά τη Μικρασιατική Καταστροφή Μητροπολιτικό Ναό Αγίας Φωτεινής Σμύρνης. Το 1974, όταν δημιουργήθηκε ξεχωριστή Ιερά Μητρόπολη Νέας Σμύρνης, ο Ναός της Αγίας Φωτεινής καθιερώθηκε ως ο Μητροπολιτικός Ναός. Το 1996 ανεγέρθηκε με συνεισφορά του Ιδρύματος Ωνάση, το κωδωνοστάσιο των 33 μέτρων, πιστό αντίγραφο του ιστορικού κωδωνοστασίου του Μητροπολιτικού Ναού Αγίας Φωτεινής στη Σμύρνη που καταστράφηκε το 1922. Νέα Σμύρνη Αγία Φωτεινή (μητροπολιτικός ναός) Αγία Παρασκευή Άγιοι Ανάργυροι Άγιος Χαράλαμπος Άγιος Ανδρέας: παρεκκλήσι Ιδρύματος Προστασίας Απόρων Κορασίδων (ΕΙΠΑΚ) Παμμ. Ταξιάρχαι (κοιμητηριακός)Αθήνα Άγιος Σώστης Παλαιό Φάληρο Άγιος Αλέξανδρος Κοίμησις Θεοτόκου (Παναγίτσα) Αγία Κυριακή Αγία Βαρβάρα Ανάληψις του Κυρίου (παρεκκλήσι Χριστιανικού Ιδρύματος Νεότητος " Ο Παντοκράτωρ") Άγιος Πέτρος (κοιμητηριακός)Άλιμος (Καλαμάκι) Μεταμόρφωσις Σωτήρος Κοίμησις Θεοτόκου Άνω Καλαμακίου Κοίμησις Θεοτόκου Αλίμου Άγιος Παντελεήμων Τραχώνων Ζωοδόχος Πηγή Τραχώνων Παναγία Μυρτιδιώτισσα Άγιος Νικόλαος Αργυρούπολη Αγία Βαρβάρα Κοίμησις Θεοτόκου Αγία Τριάς Άγιος Γεώργιος Ανάστασις του Κυρίου (κοιμητηριακός) Ιστορικό Ι.Μ. ΝΕΑΣ ΣΜΥΡΝΗΣ Συνοπτική παρουσίαση των Ι.Ν. της Μητροπόλεως Δίπτυχα της Εκκλησίας της Ελλάδος 2014